# REGLUGERÐ

## um breyting á reglugerð nr. 490 25. júlí 1997,

## um Lögregluskóla ríkisins.

### 1. gr.

###  Í stað orðsins „*dómsmálaráðherra*“ í 1. mgr. 1. gr. kemur: innanríkisráðherra.

### 2. gr.

Eftirfarandi breytingar verða á 2. gr. reglugerðarinnar:

1. Í stað orðsins „*dómsmálaráðherra*“ í 1. mgr. kemur: innanríkisráðherra.
2. Ný 2. mgr. orðast svo: Skólastjóra til aðstoðar við stjórn skólans eru yfirlögregluþjónn og aðstoðaryfirlögregluþjónn. Skólastjóri skipar lögreglumenn innan skólans og ræður kennara og aðra starfsmenn.
3. Orðin „*fulltrúa Sýslumannafélags Íslands.*“ í 3. mgr. falla brott.

### 3. gr.

Eftirfarandi breytingar verða á 3. gr. reglugerðarinnar:

1. Í lok 1. málsliðar 1. mgr. kemur: með síðari breytingum.
2. Í stað orðsins „*Jafnframt*“ í 2. málslið 1. mgr. kemur: Þá.
3. Við 1. mgr. bætist: Jafnframt verður umsækjandi að hafa lokið tveggja ára almennu framhaldsnámi eða öðru sambærilegu námi með fullnægjandi árangri, hafa gott vald á íslensku og ensku, hafa almenn ökuréttindi til bifreiðaaksturs og vera syndur.
4. Í lok 1. málsliðar 2. mgr. kemur: í samvinnu við Lögregluskóla ríkisins.

### 4. gr.

Eftirfarandi breytingar verða á 4. gr. reglugerðarinnar:

1. Í stað orðsins „*dómsmálaráðherra*“ í 1. mgr. kemur: innanríkisráðherra.
2. Í stað orðanna „*Sýslumannafélagi Íslands*“ í 1. mgr. kemur: Lögreglustjórafélagi Íslands.
3. Á eftir 3. málslið 2. mgr. bætist: Við öflun málaskrárupplýsinga á grundvelli 5. mgr. 38. gr. lögreglulaga með síðari breytingum skal gæta meðalhófs, m.a. varðandi hvaða upplýsinga sé aflað og hversu langt aftur í tímann. Greina skal umsækjanda frá því fyrirfram að upplýsinga verði aflað úr málaskrám.

### 5. gr.

Eftirfarandi breytingar verða á 5. gr. reglugerðarinnar:

Á eftir 2. málslið 1. mgr. bætist nýr málsliður sem orðast svo: Þó er heimilt að starfsþjálfun fari að mestu fram eftir að bóknámi lýkur en þá skulu nemar koma í skólann að nýju til að gera upp það sem þau lærðu í starfsnáminu.

### 6. gr.

Eftirfarandi breytingar verða á 15. gr. reglugerðarinnar:

Í stað orðsins „*dómsmálaráðuneytinu*“ kemur: innanríkisráðuneytinu.

### 7. gr.

Reglugerð þessi sem sett er með heimild í 39. gr. lögreglulaga nr. 90 13. júní 1996, sbr. 10. gr. laga nr. 51 27. maí 2014 öðlast gildi þegar í stað.

Innanríkisráðuneytinu,\_\_\_\_\_. maí 2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ólöf Nordal**

\_\_\_\_\_\_\_\_\_\_\_\_\_\_\_\_\_\_\_\_\_

Ragnhildur Hjaltadóttir